钦定古今图书集成/明伦汇编/闺媛典/第126卷 > 李维勤妻薛氏
## 钦定古今图书集成/明伦汇编/闺媛典/第126卷 > 李维勤妻薛氏

按《宁波府志》：“薛氏，名志贞，鄞人，通判魁之女。性至孝，
年十七，归同邑李维勤，冬官亚卿堂从子也。举一女
而维勤病瘵三年，氏尽弃簪珥以供药食，朝夕必稽
颡吁天，请以身代。年二十二而维勤没。或怜而讽之，
氏泣不听。薛联穴于夫旁，饮泣奉姑，并抚其女，终身
不御膏沐彩绮。姑老，忽疽发背，不能卧，薛朝夕抱持”，
以身为藉，不就席者几三月而姑没。薛忧劳哀毁，遂
成痞郁之疾，年四十而卒。